AJAKOHAST OTSE TAEVAST
Tere kõigile! Tore näha teid jälle! Loodetavasti läheb teil hästi.
Tahame veeta järgneva pooltunni sinuga ja loodetavasti sina ka meiega.
Just. Ära tegele millegi muuga.
Tahaksin tänada sind ka selle eest, et oled võtnud meiega ühendust
ja samas ka toetanud meid materiaalselt.
Siinkohal tahaksingi küsida, kuidas see meediatöö edeneb?
Edeneb. Oleme olnud eetris enam kui kaks aastat.
Suviti ja jõulude ajal on olnud ka palju kordussaateid,
kuid muidu oleme olnud uute saadetega eetris igal nädalal.
Kordussaated on tingitud ka sellest, et kuna meil on palju head materjali,
on vahel hea minna tagasi ja vaadata need üle.
Samuti loob see meile puhveraja uute saadete tootmiseks.
Ja neid me oleme ka teinud.
Olgu vaatajatele olulise infona öeldud,
et me ei saa nende saadete tootmise ega näitamise eest raha,
vaid peame ise maksma kõige selle eest.
TV7 on meist täiesti eraldi üksus
ja "Ajakohast otse taevast" on meie endi poolt toodetud ja tasutud.
Seetõttu oleme ütlemata tänulikud iga toetaja eest, kes meid aitab selles.
Kui soovid saada rohkem infot selle kohta, kuidas meid toetada,
külasta meie kodulehte www.elamansana.fi
Seal on kõik vajalik info olemas.
Kuna maailm on üha enam avanemas,
plaanime lähiajal hakata tõlkima oma saateid ka inglise keelde.
Samuti tootma ingliskeelseid saateid,
mida näidata satelliit-TV kaudu nii Euroopas kui Põhja-Aafrikas.
Nii et tänapäeval on palju võimalusi, kuidas evangeeliumit kuulutada.
Evangeelium ise on küll tasuta, kuid selle levitamine nõuab oma kulu.
Kuid samas me ju jätkame ka Soomes?
Kohe kindlasti! See on meie kodu ja siin valmivad ka me saated.
Kuid tulles tagasi selle juurde, palju see kõik maksab,
siis meie arvutuste põhjal on see u. 6000 eurot kuus.
Sinna alla läheb siis saadete tootmine ja näitamine;
saadete salvestamisega seotud reisid ja meie päevarahad.
Oleme püüdnud oma arvutustes olla nii ratsionaalsed kui vähegi võimalik.
Samuti on meil koostöös TV7-ga korra kuus üks otse-eetri saade.
Eks "Ajakohast otse taevast" ole ka mingil määral koostöö vili,
kuna TV7 edastab neid saateid oma kanalil.
Kuid seetõttu ongi oluline seista õlg-õla kõrval kõigis neis asjus
nagu Jeesuse aegadelgi. Usun, et üks Piibli põhimõtteid
ongi meeskonnatöö. See pole ühe mehe etteaste, vaid meeskonnatöö.
Meeskonnatöö nii Jumalaga kui üksteisega.
Seetõttu Piibel räägibki sellest,
et kogudus on otsekui ihu, millel on palju liikmeid.
Mitte iga liige pole pidevalt tegevuses.
On aegu, kus käed või silmad ka puhkavad.
Kuid igal liikmel on siiski oma ülesanne ja iga liige on tähtis.
Sa ei saa pöialt lihtsalt maha lõigata, öeldes, et seda pole tarvis.
Iga liige on vajalik ja nõnda on ka Jumalariigi töös.
Me vajame teineteist - sina mind ja mina sind.
Hingede võitmine on meie ühine töö ja me tahame seda teha Jeesusele.
Nii nagu abieluski. Me vajame teineteist.
Me täiustame üksteist, aga samas ka vajame üksteist.
See on Jumala põhimõte, et teha asju üheskoos.
Seetõttu tänud sulle kõige su abi eest ja tänud, et jätkad me toetamist.
Samas levita seda sõna teistelegi ja tänud veelkord sinu panuse eest!
Sina aitad ja Issand aitab. - Aitäh teile!
Jätkad sa nüüd täna oma õpetusega? - Ikka.
Tahaksin laiendada meie teemat veidi,
mistõttu kui sul on Piibel kaasas, ava koos meiega Matteuse 22:15
Seal on huvitav lugu sellest, kuidas variserid küsisid Jeesuse käest,
kas on õige maksta keisrile maksu?
"Siis variserid läksid ja võtsid nõuks Jeesus ta sõnadest lõksu püüda."
Oli see alles huvitav kamp! Aga taolisi inimesi leidub tänapäevalgi.
Loodetavasti pole sina üks nendest.
On neid, kes alati püüavad leida midagi halba.
"Ja nad läkitasid tema juurde oma jüngreid koos heroodeslastega
ütlema: "Õpetaja, me teame, et sa oled tõemeelne ja õpetad
Jumala teed tões ja sa ei hooli kellestki,
sest sa ei vaata inimese isikule. Ütle nüüd meile, mis sa arvad,
kas keisrile peab andma pearaha või ei?"
Huvitav küsimus.
Tänapäeval ehk küsitakse, kas ikka peab makse maksma või ei?
Kuid tookord küsiti, kas on õige maksta keisrile?
Siinkohal on oluline mõista, et nad elasid okupeeritud maal.
Roomlased olid vallutanud kogu Iisraeli,
mistõttu nad elasid vallutatud maal ja ootasid Jeesuse vabadust.
"Aga Jeesus ütles nende kurjust ära tundes:
"Mis te mind kiusate, silmakirjatsejad?
Näidake mulle maksuraha!" Nemad tõidki ta kätte teenari.
Ja ta küsis neilt: "Kelle pilt ja kiri sellel on?"
Nad ütlesid temale: "Keisri."
Siis ta ütles neile:
"Andke nüüd keisrile keisri oma tagasi ja Jumalale Jumala oma!"
Seda kuuldes nad hämmastusid ja lahkusid, jättes ta sinnapaika."
See oli Jeesusele suur kergendus, kui nad lahkusid, kuid Ta ütles siiski,
et makske keisrile see, mis keisri oma ja Jumalale see, mis Jumala oma.
Seetõttu tahaksin hetkeks peatuda selle juures, mis on keisri oma.
Siin räägitakse maksudest ja nende maksmisest.
Ka meie peame makse maksma, kuid küsimus on - millise suhtumisega?
Kahjuks leidub inimesi, kes on nii negatiivsed
ja kurdavad kõige üle. - Kõik on nii kallis ja maksud nii kõrged.
Kuigi roomlaste vallutused polnud head,
rajasid nad siiski häid teid ja ka Paulus kasutas neid.
Ta ei jooksnud mööda metsa kurtes,
et oh neid roomlasi küll - ehitavad siin oma teid meie maa peale!
Paulus kasutas neid teid ja sai osa nende hüvedest,
omades samas võimalust viia evangeeliumi edasi.
Nii et kui elame selles ühiskonnas, on meil nii õigused kui kohustused.
Meeldib ju meilegi kasutada neid maanteid.
Just! Tänu Jumalale nende teede eest!
Käies aeg-ajalt Aafrikas ja Tansaanias,
näed sa väga selgelt, millised halvad teed on.
Ja see tekitab küsimuse, kuidas seal autod üldse vastu peavad?
Kuid meil on palju hüvesid, millest osa saada.
Läheme hetkeks Rooma 13:1 juurde.
"Iga hing alistugu valitsemas olevaile võimudele,
sest ei ole võimu, mis ei oleks Jumala käest,
olemasolevad on aga Jumala seatud.
Nõnda siis, kes paneb vastu võimule,
paneb vastu Jumala antud korraldusele,
vastupanijad aga tõmbavad enese peale nuhtluse."
Ja siis Rm 13:6 on öeldud: "Seepärast te maksate ka makse.
Nemad on ju Jumala ametnikud, kes just sellega pidevalt tegelevad.
Täitke kõigi vastu oma kohustused:
maksu, kellele maksu; tolliraha, kellele tolliraha;
kartust, kellele kartust; au, kellele au!"
Seega see on pisut laiem vastus korrigeerimaks ka me suhtumisi.
Usun, et me peaksimegi hakkama suhtuma õigesti oma ühiskonda.
Aeg-ajalt on meil tõesti kõrged maksud.
Nii näiteks on meil liiga kõrged auto- ja kütusemaksud.
Samas saame me seda ehk mõjutada, sest Piibel annab meile nõu
paluda oma ülemuste ja valitsuste eest.
Samuti peaksime me käima hääletamas ja avaldama mõju seeläbi.
Võib-olla saame rääkida isegi kohalike poliitikutega,
et panna neid mõistma tegelikku olukorda ja leida leevendust.
Kuid paljud asjad nagu näiteks: meditsiin, koolid ja sotsiaaltöö
on Soomes väga hästi korraldatud, nii et maksame makse
heade asjade eest.
Seega andke keisrile kõik, mis talle kuulub.
Kuid nüüd tahame anda Jumalale, mis Jumalale kuulub
ja seda eelkõige laulu läbi, mida Tammy meile laulab.
Seejärel aga tuleme tagasi ja vaatame, mis Jumal räägib.
Me ülistame Sind Tuleme Su palge ette
Leides rõõmu Sinu käest
Sinu rahvas me oleme Sind rõõmuga teenime
Oled meie Issand Me teenime vaid Sind
Oled hea Oled hea
Su arm on igavene
Oled hea Oled hea
Su arm on igavene
Me ülistame Sind Tuleme Su palge ette
Leides rõõmu Sinu käest
Sinu rahvas me oleme Sind rõõmuga teenime
Oled meie Issand Me teenime vaid Sind
Oled hea Oled hea
Su arm on igavene
Oled hea Oled hea
Su arm on igavene
Oled hea Oled hea
Su arm on igavene
Oled hea Oled hea
Su arm on igavene
Tänu Jumalale hea ja võitud muusika ning ülistuse eest!
Ülistus ei ole vaid vabatahtlik laulmine,
vaid miski, millest Piibel räägib.
Kui Piiblis räägitakse laulmisest,
siis räägitakse psalmidest, vaimulikest lauludest ja ülistusest.
Nii et, küsimus pole vaid selles,
et jätad lauluraamatu täiesti kõrvale ja vaid ülistad.
Ülistus on midagi, kus me alistume Jumalale,
kiidame Jeesust ja kinnitame kogu oma tähelepanu Talle.
On nii võrratu ülistada Jumalat. - On. Nii et tee seda sinagi!
Tõsta oma käed või plaksuta, tantsi, rõõmutse ja ole kaasas kõigega.
Rääkisime ennist sellest, kuidas Jeesus ütles,
et keisrile tuleb anda see, mis keisrile kuulub
ja Jumalale see, mis Jumalale kuulub.
Nii et räägime siis sellest, mis Jumalale kuulub.
Üks koht, mida on hea teada, on Matteuse 5-7. ptk - Mäejutlus.
Jeesus rääkis seal sellest,
kuidas Jumal toidab linde taeva all ja ehib lilli põllu peal.
Seetõttu ütles Ta ka, et me ei peaks muretsema selle pärast,
mida süüa või mida selga panna.
Vaid et me peaks esmalt otsima Jumala kuningriiki.
See on äärmiselt tähtis.
See on Jumalik põhimõte, mis viitab millelegi.
Sest kui me anname Jumalale, mis Jumalale kuulub,
siis sellega käivad kaasas teatud asjad, mida anda.
Osa inimesi küsib, kas me ei peaks mitte kõike andma?
Täiesti õige! Me alistume Jumalale ja tunnistame, et Jeesus on Issand.
Sest sellest pole suurt palju kasu, kui ma laulan:
"Jeesus on Issand, Jeesus on Issand", aga lõpuks otsustan mina ise.
Me ei saa nii teha.
Jah, Jeesus on Issand ja Tema päralt on kõik võim ja õigus.
Õigus suunata me käitumist ja langetada otsuseid.
Ja mida enam me Teda usaldame ning oleme valmis kuulma Tema häält,
seda enam me saame osa Tema juhistest.
Samas aga pole see ka nii, et Jumal tuleb ja võtab kõik.
Ta on kinkinud meile oma pääste ja kõrvaldab seeläbi me patud.
Ta päästab ja õnnistab meid: kingib tervist, jõudu ja väge, mida tarvis.
Nii et Piibel julgustab meid andma Jumalale, mis Jumalale kuulub.
Piibel julgustab meid ka maksma kümnist.
Ma isegi ei tea, kas kõik teavad, mida kümnis endast tegelikult kujutab?
Kümnis tähendab 10% meie sissetulekutest,
mis kuulub Jumalale.
Vanas Testamendis räägitakse kümnisest,
mille maksmine pole mitte käsk, vaid põhimõtte küsimus.
See on Jumala põhimõte,
mida võib näha Piibli esimestest lehekülgedest kuni lõpuni välja.
Kümnise asemel kasutatakse ka sõna "esmane" ehk kõige parem.
Me peame andma Jumalale oma parima. Selle kõige esimese osa.
Jeesus ütles Matteuse 6. ptk-s,
et me ei saa üheaegselt teenida nii mammonat kui Jumalat.
Mammona peab põlvitama Jumala ees.
Kuulsin kord ühte õpetust, kus räägiti sellest,
kuidas mõista, et me ei teeni mammonat.
Kui me maksame kümnist, siis see on mammonale alandav.
Sest raha võib olla uhke ja öelda: mina valitsen ja mina otsustan.
Kuid me võime öelda, et mitte sina, vaid siiski Jumal otsustab.
Nii et kui me maksame 1/10 oma Jumalale, siis mammona kaotab
oma väe ja inimesed saavad teenida Jumalat sellega, mis neil on.
Ka kümnis lähtub Jumalalt.
Sest kõik, mis meil on, selle me oleme saanud Jumalalt.
Ütlen vahel naljatamisi, et kui me ütleme, et kõik on Jumala oma,
siis me kümnis ei peaks olema ainuüksi 1/10, aga rohkemgi veel.
Seetõttu kümnis kuulub Jumalale.
Samas aga on ju ka neid, kes ütlevad, et nad ei saa kümnist maksta,
kuna nii paljud muud maksud ootavad esmalt tasumist.
Ma arvan, et see on usu küsimus.
Jumala Sõna on see, mis kasvatab me usaldust Jumala vastu.
Kuuldes Jumala Sõna, kinnitub miski me sees.
Tõsi küll, alati on oht,
et me hakkame asju tegema käsumeelest ja mitte usust lähtuvalt.
Kuid Jumal austab me usku.
Nii et loe Jumala Sõna ja lase sel mõjutada end.
Samas aga - usu juurde kuuluvad ka ususammud.
Usk ilma ususammudeta pole võimalik.
Või nagu Ulf Ekman ütleb: "Usuga käib kaasas oma risk."
Usuga käib alati kaasas teatud risk ja inimlik ebakindlus.
Ka Peetrus, kui ta paadist vee peale astus, teadis,
et vesi iseenesest ei kanna. Vee peal käimine pole võimalik.
Kuid kui Jeesus ütles: "Tule!", siis see vesi ka kandis.
Seetõttu on oluline mõista, et me peame võtma ususamme.
Malaki kirjas ei räägita ainult kümnisest, aga ka muudest asjadest.
Mul on siiralt hea meel selle üle,
et televaatajad ise on palunud meil nendest teemadest rääkida.
Ehk siis - me ei püüa siin midagi pähe määrida.
Tõsi küll, see on teema, millest peab rääkima
ja mille osas julgustama teisigi pastoreid kõnelema neil teemadel.
Sest Jumal tahab õnnistada oma rahvast.
Aga Malaki 3:8 on siis öeldud: "Kas inimene tohib Jumalat röövida?
Aga teie röövite mind ja ütlete: "Kuidas me sind röövime?"
Kümnise ja tõstelõivuga."
Siin on siis näha, et ta räägib nii kümnisest kui andidest.
Kümnis kuulub Jumalale ja annid on miski, mis on samuti minu oma,
aga millest ma võin anda vabatahtlikult.
Eks kümnise maksminegi ole usu küsimus,
kuid tee siis see esimene ususamm ja hakka maksma.
Ja sa näed, et Jumala tõotused hakkavad täituma su elus.
Ja siis on siin veel öeldud:
"Olge needusega neetud, et teie, kogu rahvas, mind röövite!
Tooge kõik kümnis täies mõõdus varaaita, et mu kojas oleks toitu."
Usun, et kogudus on see koht, kust sa peamiselt oma toiduse saad.
Sa kuuled Jumala Sõna ja ehitad end üles selle põhjal.
Sul peaks olema ka oma kogudus.
"Ja proovige mind ometi sellega, ütleb vägede Issand.
Tõesti, ma avan teile taevaluugid ja kallan teile õnnistust küllastuseni.
Ja ma sõitlen teie pärast rohutirtse, et need ei hävitaks teie põlluvilja,
ja et teie viinapuu väljal ei jääks viljatuks, ütleb vägede Issand.
Siis kiidavad teid õndsaks kõik rahvad,
sest te saate ihaldatud maaks, ütleb vägede Issand."
Võime me siis täie kindlusega teada, et Jeesus pidas kümnist silmas,
kui ütles: "Andke Jumalale see, mis Jumalale kuulub!"
Usun, et nii see on.
Sest juudid, kes seda kuulsid, said sellest igati aru.
Tõsi küll, nad olid üllatunud üleskutsest maksta makse keisrile,
kes oli vallutanud nende maa.
Kuid Jumalale annetamine oli nende jaoks igati loomulik.
See oli osa nende arusaamadest ja kümnise maksmine oli tavaline asi.
Usume, et kümnis kuulub Jumalale ja Ta tahab, et me seda maksaks.
Lisaks sellele veel vabatahtlikud annid.
On ka aegu, kus Jumal õhutab meid minema veelgi kaugemale.
Kuid samas on oluline teada, et Jumal ei hoia meid oma käpa all.
Sul on endiselt oma õigused. Õigus osta uus kleit või mantel.
Õigus minna õhtul kalli kaasaga restorani sööma,
nautima head toitu ja värskendama oma armastust.
Jumal tahab, et tunneksime end hästi erinevatel viisidel.
Ta tõesti tahab seda.
Ja Ta tahab ka, et kui öeldakse: "Viska oma leib vee peale!",
et meil siis oleks rahakotis, mida anda.
Nii et me räägime siin normaalsetest Jumala õnnistustest.
Jumal tahab kanda hoolt oma rahva eest,
nii et meil läheks hästi. - Aamen.
Issand, õnnista oma rahvast ja anna neile kogeda,
kui palju suurem, võimsam ja vägevam Sa oled.
Sa ei ole vaene, vaid ülirikas Jumal.
Sinu käes on kõik ja Sinu käest tuleb kõik.
Sinult tuleb ka jõud saada kõik see, mida vajame ja mis meile kuulub.
Ma palun iga vaataja eest, et midagi uut võiks sündida.
Et uued uksed avaneksid ja töötuse vaim alistuks.
Et vaesuse vägi tunnistaks,
et Jeesus on võitnud vaesuse ja Tema on Issand.
Et Jeesusel on väge kanda hoolt oma laste ja koguduse eest,
ning toita kõiki, kes seda vajavad.
Samuti lasta evangeeliumil levida võimsalt üle kogu maailma
Jeesuse kallil nimel, aamen.
Kallis sõber, kui tahad saada päästetud, võta kindlasti ühendust.
Tahame paluda päästepalve koos sinuga.
Nii et, helista meile ja me aitame sind Jumala kuningriiki.
Sa näed, et see ei alga mitte välistest asjadest,
vaid seesmistest. Jeesus tahab tulla su ellu!
Kõike head! - Kohtumiseni!
Ootame teie tagasisidet ja palvesoove eesti keeles hw@elamansana.fi
Tõlge: Anne-Ly Raukas